চলচ্চিত্রটির উদ্বোধনী প্রদর্শনী হয় ২০১৬ সালের ২৩ জানুয়ারি সানড্যান্স চলচ্চিত্র উৎসবে। সনি পিকচার্স ক্ল্যাসিক্‌স, ইউনিভার্সাল পিকচার্স, লায়ন্সগেট ও ফক্স সার্চলাইটকে পিছে ফেলে অ্যামাজন স্টুডিওজ $১০ মিলিয়নের বিনিময়ে যুক্তরাষ্ট্রে চলচ্চিত্রটি পরিবেশনার স্বত্ব লাভ করে। $১৭.৫ মিলিয়ন দিয়ে দ্য বার্থ অফ অ্যা ন্যাশন ছবির স্বত্ব লাভ করার পর এটিই দ্বিতীয় সর্বোচ্চ স্বত্ব বিনিময়। পরে অ্যামাজন লায়ন্সগেটের মালিকানাধীন রোডসাইড অ্যাট্রাকশন্স সহযোগী পরিবেশক হিসেবে ঘোষণা দেয়।

চলচ্চিত্রটি টেলুরিড চলচ্চিত্র উৎসব এ ২ সেপ্টেম্বর, ২০১৬; টরন্টো আন্তর্জাতিক চলচ্চিত্র উৎসব এ ৮ সেপ্টেম্বর, ২০১৬; নিউ ইয়র্ক চলচ্চিত্র উৎসব এ ১ অক্টোবর, ২০১৬ এবং বিএফআই লন্ডন চলচ্চিত্র উৎসব এ ১১ অক্টোবর, ২০১৬ প্রদর্শিত হয়। ছবিটি প্রেক্ষাগৃহে সীমিত পরিসরে ১৮ নভেম্বর, ২০১৬ এবং বৃহৎ পরিসরে ১৬ ডিসেম্বর, ২০১৬ মুক্তি পায়।

মুক্তি
বক্স অফিস
পুরস্কার
মূল্যায়ন